stanford-oval/wikipedia huggingface dataset:
Idänplataani
Ulkonäkö ja koko

Idänplataani on nopeakasvuinen puu, joka voi kasvaa 30 metriä korkeaksi. Puun muoto vaihtelee. Joskus se voi kasvaa yhdestä korkeasta rungosta, mutta yleensä runko haarautuu melko matalalta, jolloin siinä ei ole selvää huippuoksaa.
Lajin lehdet ovat 5–7-halkoiset, ja liuskat ovat huomattavasti leveyttään pidempiä. Lehdet ovat usein keskivihreät mutta joskus myös keltavihreät. Lehtien alapinnat ovat haaleamman väriset. Syksyisin monien yksilöiden lehdet muuttuvat vaaleanvioleteiksi. Laji kukkii toukokuussa, ja siemenet kypsyvät lokakuulta helmikuulle. Kukat ovat yksikotisia, eli ne ovat joko koiras- tai naaraspuoleisia. Samassa kasvissa voi kuitenkin olla sekä koiras- että naaraskukkia.
Levinneisyys ja elinympäristö

Idänplataania tavataan alueella Välimeren länsiosista Lähi-itään ja Keski-Aasiaan. Kasvi tarvitsee kasvupaikaksi kostean alustan, sillä se tarvitsee kosteutta myös kuivanakautena. Lajia pidetään uhanalaisena osassa levinneisyysaluettaan keinokastelusta johtuvien veden virtauksen muutosten takia ja maanviljelyn leviämisen takia. Erityisesti levinneisyytensä itäosissa Uzbekistanissa ja Tadžikistanissa se on harvinainen.
Aiheesta muualla

ITIS: Platanus orientalis (englanniksi)
Flora of China: Platanus orientalis (englanniksi)
Idaho Springs

| Idaho Springs |
| --- | --- |
 Kuva kaupungista.

 Koordinaatit: 39°44′33″N, 105°30′49″W 
Valtio:  Yhdysvallat
Osavaltio:   Colorado
Piirikunta:  Clear Creek
Pinta-ala:  
 – Kokonaispinta-ala:  5,92 km²
 – Josta vettä:  0,09 km² 
Korkeus:  2 294 m
Väkiluku (2010):  1 717
 – Väestötiheys:  306.47 as./km²
Aikavyöhyke:  UTC-7 (kesäaika UTC-6)
 
 cityofidahosprings.colorado.gov 
Infobox OKVirheellinen NIMI-arvo: 
Idaho Springs on kaupunki Clear Creekin piirikunnassa, Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 1 717. Kaupunki perustettiin 15. marraskuuta 1885.
Idaho Springsin pormestarina toimii Michael Hillman.
Väestö

Kaupungin asukkaista 88,28 prosenttia on valkoisia ja 4,56 prosenttia afroamerikkalaisia. 1,38 prosenttia asukkaista ei ole Yhdysvaltain kansalaisia. Kaupungin väestön keski-ikä on 46,4 vuotta.
Kuvia kaupungista

Idaho Springsin kaupungintalo.
Kaupunginkirjasto.
Methodist Episcopal Church -kirkko.
Aiheesta muualla

Kuvia tai muita tiedostoja aiheesta Idaho Springs Wikimedia Commonsissa
Kaupungin kotisivut
Kushal Das

Kushal Das (bengaliksi কুশল দাস; s. 1959 Kalkutta) on intialainen sitaristi, surbaharisti ja musiikkipedagogi. Hänen soittotyylinsä pohjautuu Nikhil Banerjeen edustaman Maihar-koulukunnan (gharana) ohjelmistoon.
Das syntyi musikaaliseen sukuun ja sai varhaisen opetuksensa isältään Sailen Dasilta (Lakshman Bhattacharyan ja Ravi Shankarin oppilas) sekä sedältään Santanu Dasilta (Ali Akbar Khanin oppilas). Hän täydensi opintojaan Sanjoy Bandopadhyayn ja Ajoy Sinha Royn johdolla. Lauluopetusta hän sai lisäksi Manas Chakrabortylta ja Ramkrishna Basulta.
Das on osallistunut useimpiin Intian suuriin musiikkikonferensseihin ja esiintynyt monissa Euroopan maissa. Sitaristi Kalyanjit Das on hänen poikansa.
Aiheesta muualla

AllMusic: Kushal Das (englanniksi)
Immortal Technique

| Felipe Andres Coronel |
| --- | --- |
 Immortal Technique Pennsylvaniassa maaliskuussa 2006.
Henkilötiedot
Syntynyt: 19. helmikuuta 1978 (ikä 46) Lima, Peru
Ammatti:  rap-artisti, aktivisti
Muusikko
Taiteilijanimi:  Immortal Technique
Laulukielet:  englanti, espanja
Aktiivisena:  2000–
Tyylilajit:  rap
Levy-yhtiöt:  Viper Records
Aiheesta muualla
www.viperrecords.com
  [ Muokkaa Wikidatassa ] [ ohje ]  
Immortal Technique (oik. Felipe Andres Coronel, s. 19. helmikuuta 1978 Lima, Peru) on yhdysvaltalainen rap-artisti ja poliittinen aktivisti. Hän on ottanut kantaa kappaleissaan mm. rasismiin ja uskontoon. Coronel tunnetaankin hip hopin parissa poliittisesti kantaanottavista sanoituksistaan ja freestyleräpistä. Hän on toiminut aktiivisesti vuodesta 2001 tekemällä 4 albumia. Vuonna 2011 Coronel julkaisi The Martyr -albumin, minkä voi ladata ilmaiseksi. Coronel on tärkeä osa yhdysvaltalaista underground-sceneä.
Coronel on kertonut vaikutteinaan musiikkiinsa olevan mm. Malcolm X, Muhammad Ali, KRS-One, Ice Cube ja Chuck D.
Tausta

Coronel syntyi Perun Limassa mutta sisällissodan sytyttyä hän muutti perheensä kanssa New Yorkin Harlemiin vuonna 1980. Coronelilla on afro-perulaista sukua.
Diskografia

Revolutionary Volume 1 (2001)
Revolutionary Vol. 2 (2003)
The 3rd World (2008)
The Martyr (2011)
Revolutionary Vol. 3 (tulossa)milloin? (TBA)
The Middle Passage (tulossa)milloin? (TBA)
Kushiron yleiskehitystoimisto

| Kushiron yleiskehitystoimisto 釧路総合振興局 |
| --- | --- |
 Aikappun niemi
 Kushiron yleiskehitystoimiston sijainti Hōkkaidōlla
Valtio:  Japani
Alue:  Hokkaidō
Prefektuuri:  Hokkaidō
Kuntia:  8
Hallinto:  
 – hallinnollinen keskus:  Kushiro
Pinta-ala:  5 997,47 km²
Väkiluku (1.1.2021):  224 208
 – väestötiheys:  37 as./km²
 
Yleiskehitystoimiston internetsivut
Kushiron yleiskehitystoimisto (jap. 釧路総合振興局, Kushiro sōgōshinkōkyoku) on yksi Japanin Hokkaidōn prefektuurin aluehallinnon yksiköistä. Kushiron yleiskehitystoimiston hallinnoima alue sijaitsee Tyynenmeren rannikolla Hokkaidōn itäosassa. Alueen pinta-ala on 5 997,47 neliökilometriä, ja siellä on 224 208 asukasta (vuonna 2021). Alueen pääkaupunki on Kushiro.
Kushiron yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Kushiron yleiskehitystoimistoa edelsikin Kushiron aliprefektuuri, joka oli perustettu vuonna 1897. Alueen väkiluku on ollut 1960-luvun taitteesta saakka laskussa. Siellä sijaitsee useita arvokkaita luonnonalueita, kuten Kushiron suomaa, Japanin suurin kosteikkoalue, sekä Akan-, Kussharo- ja Mashūjärvet. Ne kuuluvat Kushiron suomaan kansallispuistoon ja Akanin–Mashūn kansallispuistoon.
Kushiron yleiskehitystoimisto hallinnoi kahdeksaa kuntaa, joista yksi on kaupunki, kuusi on maaseutukaupunkeja ja yksi on kyläkunta. Seuraavassa luettelossa kaupunki on lihavoitu.
| --- | --- |
 Akkeshi  Hamanaka  Kushiro  Kushiron maaseutukaupunki :  Shibecha  Shiranuka  Teshikaga  Tsurui
Aiheesta muualla

Kuvia tai muita tiedostoja aiheesta Kushiron yleiskehitystoimisto Wikimedia Commonsissa
Kushiron yleiskehitystoimiston internetsivut (japaniksi)
Immula

| Immula |
| --- | --- |
 Maisemaa Immulasta
Kaupunki:  Lohja
Koordinaatit:  60°15′59″N, 24°10′04″E
Kaupunginosa nro:  29
Osa-alueet:  Immula (Lohjan kylä)
Lähialueet:  Ventelä, Perttilä (Lohja), Muijala, Lieviö
Immula on Lohjan 29. kaupunginosa.
Immulan alue sijaitsee Lohjan koillisosassa, Lohjanharjun tuntumassa, Hanko–Hyvinkää radan eteläpuolella. Alueen peruspalvelut ovat Perttilässä ja Lohjan asemalla Ventelässä. Immulassa toimii Orthexin tehdas.
Etäisyys alueelta on Lohjan asemalle n. 1 km ja kaupungin keskustaan 6 km.
Julkisen liikenteen yhteydet Mäntynummentien kautta kaupungin keskustan ja Helsingin suuntaan ovat hyvät, vuoroväli arkisin on noin tunti. Puruskorventien kevyen liikenteen väylää pitkin alueelta on hyvät yhteydet keskustan ja Muijalan suuntaan.
Tontit sijaitsevat suhteellisen tasaisella vanhalla avohakatulla metsävyöhykkeellä. Alueen lähituntumassa n. 1 km etäisyydellä toimii Munkkaan jätekeskus, jossa jätteitä käsitellään ja lajitellaan. Kotitalouksien sekajätteet toimitetaan Vantaan Långmossabergenissä sijaitsevaan jätteenpolttolaitokseen.
Immulassa toimii Immulan-Pauninkyläyhdistys, joka järjestää tapahtumia Immulaan ja Paunin kylään.
Historia

1540-luvulla Immulassa oli yhteensä viisi taloa; Seppälä, Sauvo (Sauhu), Pukali, Hakuli ja Perttilä. Lisäksi kylässä oli Haittolan torppa, joka kuului Veijolan rusthollille, sekä Tarran talon torpat Stenbacka ja Frigård. Stenbackaa ja Frigårdia kutsuttiin Arabian lääniksi.
Vuonna 1917 Immulaan perustettiin Immulan puhelinosuuskunta, jonka säännöt vahvistettiin 1918. Puhelinosuuskunta toimi aluksi Immulan kansakoululla. Vuonna 1955 Immulan puhelinosuuskunta siirtyi automaattikeskukseen.
Immulassa sijaitsi myös sekatavarakauppa perhe Sydänmaan kodissa, joka valmistui 1952. Kauppa lopetti toimintansa 1975.
Nähtävyydet

Immulassa on pari hiidenkirnua Immulanraitin läheisellä kalliolla. Lisäksi Frigårdin mäeltä löytyy kivimuodostelmia, jotka ovat mahdollisesti vanhat käräjäkivet.
Kronovallin linna

Kronovallin linna.
Kronovallin linna (ruots. Kronovalls slott) on linna Tomelillan kunnassa, Skånessa, Ruotsissa. Linnan päärakennus on kaksikerroksinen, ja se rakennettiin alun perin vuonna 1760. Nykyisen ranskalaistyylisen barokki-ulkonäkönsä linna sai kuitenkin 1890-luvulla arkkitehti Isak Gustaf Clasonin johdolla. Linna oli 1800-luvun lopusta vuoden 1991 alkuun saakka Sparre-suvun omistuksessa.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa linnasta (Arkistoitu – Internet Archive)
Slottsguiden (ruotsiksi)
Kronprinsen

Kronprinsen.
Kronprinsen on tornitalo Malmössä, Ruotsin kolmanneksi suurimmassa kaupungissa. Se sijaitsee Malmön läntisessä sisäkaupungissa. Rakennus yltää 82 metrin korkeuteen, ja se on 27-kerroksinen. Sen rakentaminen aloitettiin 1960-luvun alussa, ja se valmistui vuonna 1964. Suunnittelusta vastasi arkkitehtitoimisto Hultin & Lundquist Arkitekter AB. Kronprinsen oli Turning Torson valmistumiseen saakka Ruotsin korkein asuinrakennus.
Aiheesta muualla

Emporis.com – Kronprinsen, Malmö
Ilbono

| Ilbono (Irbòno) |
| --- | --- |

 Sijainti Nuoron maakunnassa
 Ilbono
 Koordinaatit: 39.892°0′0″N, 9.546°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  31,13 km²
Korkeus:  400 m
Väkiluku:  2 252
Aikavyöhyke:  UTC+1
 – Kesäaika:  UTC+2
Postinumero:  08040
Suuntanumero(t):    0782
Rekisterikilpi:  NU
 
 http://www.comune.ilbono.og.it 
Infobox OKVirheellinen NIMI-arvo: 
Ilbono (sardiksi Irbòno) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 252 asukasta (vuonna 2016) ja sen pinta-ala on 31,13 neliökilometriä. Se sijaitsee 400 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ilbono Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Kuvaryhmä

Kuvaryhmä tarkoittaa matematiikassa sellaista ryhmää H, joka on ryhmän G kuva jossakin homomorfismissa h.
Ilmatorjuntapatteri

Yhdysvaltain armeijan kevyt ilmatorjuntatykki tuliasemassa  Algerian rannikolla vuonna 1943. Kalustona on Suomessakin paljon käytetty Boforsin 40-millinen it-kanuuna 40 ItK 38.
Ilmatorjuntapatteri on ilmatorjuntatykistön perusyksikkö, vastaten siis organisatorisesti maavoimien komppaniaa. Henkilöstön määrä riippuu muun muassa käytetystä asejärjestelmästä.
Se voi olla erillinen patteri, tehtävänään esimerkiksi maavoimien tietyn joukon  suojaaminen, mutta tavallisimmin ainakin hallinnollisesti ilmatorjuntapatteriston osa. Patteristo puolestaan on joko erillinen tai kuuluu johonkin ilmatorjuntarykmenttiin.
Patterien lukumäärä patteristossa vaihtelee kaluston mukaan. Tavallisesti patteristossa on 2-4 patteria, mutta tulenjohtokaluston ja -menetelmien salliessa enemmänkin.
Nykyisin yhä useampi ilmatorjuntapatteri on ohjuspatteri. Ammusilmatorjunta on menettänyt paljon merkitystään, joskaan ei häviämässä kokonaan. Muun muassa kustannussyistä ammusilmatorjunnalla on matalatorjunnassa edelleen merkitystä.
Ilmatorjuntapatteri voi jakaantua jaoksiin, joita tavallisesti on kaksi. Jaoksille voidaan antaa erillisiäkin torjuntatehtäviä, harvemmin yksittäisille tykeille. Kevyitä ohjuksia kuitenkin voidaan käyttää yksittäinkin.
Ilmatorjuntapatterilla voi olla yhtenäinen kalusto, asejärjestelmiä tyypillisesti 2 - 4 kappaletta. Toisinaan osalla patterista ("suojajaos") on tehtävänä keveämmillä aseilla suojata raskaampia ja tehokkaampia aseita.
Rauhanajan organisaatiossa ilmatorjuntapatteri on, muiden aselajien tapaan, kouluttamisen perusyksikkö.
Ildar Abdrazakov

Ildar Abdrazakov
Ildar Abdrazakov (ven. Ильда́р Абдраза́ков; s. 1976 Ufa) on venäläinen oopperalaulaja, äänialaltaan basso.
Abdrazakovin syntyi taidemaalariäidille ja ohjaajaisälle. Nelivuotiaana hän aloitti näyttelemisen isänsä teatteri- ja elokuvatuotannoissa. Hän valmistui Ufan taiteiden valtioninstituutista ja liittyi tämän jälkeen Baškortostanin ooppera- ja balettiteatteriin. 1990-luvun lopussa Abdrazakov voitti useita merkittäviä laulukilpailuja Venäjällä. Kansainväliseen näkyvyyteen hän nousi vuonna 2000 kansainvälisen Maria Callas -televisiokilpailun voittonsa myötä.
Abdrazakov teki La Scala -debyyttinsä vuonna 2001. Sittemmin hän on esiintynyt säännöllisesti muun muassa Metropolitan-oopperassa (debyytti Don Giovannissa 2004), Pariisin oopperassa, Wienin valtionoopperassa ja Baijerin valtionoopperassa (München). Mariinski-teatterissa hän esiintyi ensimmäistä kertaa Figaron häiden Figarona vuonna 1998. Abdrazakov on ollut myös aktiivinen konserttiesiintyjä, joka on esiintynyt muun muassa BBC Promsissa ja Carnegie Hallissa sellaisten johtavien orkesterien kuin Chicagon sinfoniaorkesterin ja Wienin filharmonikkojen kanssa. Vuonna 2014 hänestä tuli Kansainvälisen Elena Obraztsova -musiikkiakatemian taiteellinen johtaja. Vuonna 2019 hän sai italialaisen Franco Abbiati -palkinnon.
Abdrazakov julkaisi ensimmäisenä sooloalbuminaan levyn Power Players vuonna 2014. Siinä hän tulkitsee suuria venäläisiä bassorooleja. Grammy-palkinnon hän sai Riccardo Mutin johtaman Chicagon sinfoniaorkesterin kanssa tekemästään levytyksestä Giuseppe Verdin Requiemista. Vuonna 2017 Abdrazakov teki eksklusiivisen sopimuksen Deutsche Grammophonin kanssa.
Aiheesta muualla

Viralliset sivut (englanniksi), (venäjäksi)
Kodanovisenlampi

| Kodanovisenlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°33′29″N, 26°39′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.041
Mittaustietoja
Pinnankorkeus:  95,7 m  
Pituus:  400 m  
Leveys:  220 m  
Rantaviiva:  1,06 km  
Pinta-ala:  3,301 ha  
Suurin syvyys:  6,1 m  
Saaria:  ei saaria 
 fiKodanovisenlampi 
Kodanovisenlampi  on Pohjois-Savossa Rautalammilla Kodanovisen saaressa sijaitseva lampi.
Maantietoa

Lampi on 400 metriä pitkä, 220 metriä leveä, ja sen pinta-ala on 3,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 95,7 metriä mpy.
Kushima

| Kushima (串間市) |
| --- | --- |
 Toinniemen villihevosia
 lippu:  Symboli
 Kushiman sijainti Miyazakin prefektuurissa
 Kushima
 Koordinaatit: 31°27′52″N, 131°13′42″E 
Valtio:  Japani
Alue:  Kyūshū
Prefektuuri:  Miyazakin prefektuuri
Pinta-ala:  
 – Kokonaispinta-ala:  295,16 km²
Väkiluku (2017):  18 012
 – Väestötiheys:  61,0 as./km²
Symbolit:  
 – Puu:  Japaninkruunukävykki
 – Kukkiva puu:  Kiinanvuoristokirsikka
 – Kukka:  Kanna
 – Lintu:  Japaninrilli
 
 http://www.city.kushima.lg.jp/ 
Infobox OKVirheellinen NIMI-arvo: 
Kushima (jap. 串間市, Kushima-shi) on Japanin kaupunki Kyūshūn saarella Miyazakin prefektuurissa. Se sijaitsee aivan prefektuurin eteläosassa Tyynenmeren Hyūganmeren ja Shibushinlahden rannikolla. Lännessä se rajautuu Kagoshiman prefektuuriin. Kaupungin alueella on kaksi vuorijonoa, joita peittävät metsät; vuorilta alkunsa saava Fukushimajoki virtaa kaupungin ydinalueen läpi ja muodostaa viljavan alluviaalitasangon. Kushimassa on 18 012 asukasta (vuonna 2017) ja sen pinta-ala on 295,16 neliökilometriä.
Kushiman keskusta sijaitsee Nishikatan kaupunginosassa, joka kehittyi Toyotomi Hideyoshin valloitusretkien jälkeen linnanaluskaupunkina. Edo-kaudella se oli Takanaben daimiokunnan eksklaavina aina Meiji-restauraatioon saakka. Alueen nimenä Kushima (櫛間) on vanha, mutta nykyinen Kushiman kaupunki perustettiin vuonna 1954, kun aiempi Fukushiman maaseutukaupunki ja neljä kyläkuntaa liitettiin yhteen. Merkittäviä elinkeinoja ovat muun muassa sitrushedelmien, trooppisten hedelmien ja kasvisten viljely sekä kalastus. Matkailijoita kaupunkiin houkuttelevat erilaiset luonnonnähtävyydet, kuten Toinniemi villeine misakinhevosineen ja Kōjiman saari, jolla elää japaninmakakeja.
Kaupunkia palvelee JR Kyūshūn Nichinan-linja.
Kuvia

Bindarejiman saari
Kushima-jinjan rukoushalli
Akaiken laaksoa
Aiheesta muualla

Kuvia tai muita tiedostoja aiheesta Kushima Wikimedia Commonsissa
Kaupungin internetsivut (japaniksi)
Kodantakanen

| Kodantakanen |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°45′19″N, 24°32′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskuoja:  oja Hautakankaanjokeen 
Järvinumero:  14.673.1.025
Mittaustietoja
Pinnankorkeus:  192,4 m  
Pituus:  840 m  
Leveys:  430 m  
Rantaviiva:  2,251 km  
Pinta-ala:  16,667 ha  
Tilavuus:  0,0001646 km³ 
Keskisyvyys:  0,99 m  
Suurin syvyys:  2 m  
Saaria:  ei saaria 
 fiKodantakanen 
Kodantakanen  on Keski-Suomessa Karstulassa  Aution lähellä sijaitseva järvi.
Maantietoa

Järvi on 840 metriä pitkä, 430 metriä leveä, ja sen pinta-ala on 16,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 164 600 kuutiometriä. Sen keskisyvyys on 1,0 metriä ja suurin syvyys on 2,0 metriä. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Järven vedenpinnan korkeus on 192,4 metriä mpy.
Kodantakunen (Orivesi, läntinen)

| Kodantakunen |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°46′37″N, 24°14′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Kodantakuseen 
Järvinumero:  35.745.1.019
Mittaustietoja
Pinnankorkeus:  165,4 m  
Rantaviiva:  0,998 km  
Pinta-ala:  3,612 ha  
Saaria:  ei saaria 
 fiKodantakunen 
Kodantakunen  on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kodantakuset.
Maantietoa

Järven pinta-ala on 3,6 hehtaaria, se on 450 metriä pitkä ja 100 metriä leveä. Se sijaitsee Siikanevan kaakkoispuolella kohoavalla mäkisellä järvialueella Iso-Haikaran pohjoispuolella. Siinä ei ole kartan mukaan saaria. Järven rantaviivan pituus on 1 000 metriä ja sen rannat ovat metsämaata. Sen rannoilla sijaitsee yksi vapaa-ajan asunto, jolle tulee tie kantatieltä 66.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 165,4 metriä mpy. Järven länsipäähän on johdettu suo-ojia, joiden kautta Viipperänlammi laskee järveen. Toinen tulo-oja on peräisin pohjoispuolen Kodantakusesta. Järven oma laskuoja itäiseen Kodantakuseen, joka vuorostaan laskee Iso-Haikaraan.
Ilia Tšavtšavadze

Ilia Tšavtšavadze
Ilia Tšavtšavadze (georg. ილია ჭავჭავაძე; 8. marraskuuta (J: 27. lokakuuta) 1837 Qvareli – 12. syyskuuta (J: 30. elokuuta) 1907 Tsitsamuri) oli georgialainen kirjailija, hyväntekijä ja yksi Georgian itsenäisyysliikkeen johtohahmoista.
Tšavtšavadze syntyi merkittävään aatelisperheeseen Kakhetin alueella. Hän kävi lukion Tbilisissä ja opiskeli oikeustiedettä Pietarissa. Palattuaan Georgiaan hän perusti ja toimitti useita lehtiä, kuten Iveria ja Sakartvelos moambe, ja toimi monien kulttuuri- ja koulutusinstituutioiden johdossa (esimerkiksi Seura lukutaidon levittämiseksi georgialaisten keskuudessa). 1900-luvun alkuun mennessä hänestä tuli yhdessä Akaki Tseretelin kanssa toinen maan kansallisen heräämisen tärkeimmistä suunnannäyttäjistä. Tšavtšavadzea on pidetty älykkään keskustelun ja journalismin sekä standardin proosan muodonantajana. Hän toimi vuosina 1906–1907 Venäjän duuman jäsenenä ja ajoi liberaalia politiikkaa.
Tšavtšavadze laati paitsi eurooppalaisen kirjallisuuden käännöksiä ja artikkeleita myös proosaa. Hänen romaaninsa Katsia-adamiani?, Kako qatšaghi ja Otaraant kvrivi käsittelevät maan vähäaatelin ja tavallisen kansan elämää ironisella otteella, kun taas esimerkiksi Mgzavris tserilebi kritisoi ajan yhteiskuntaa ja asetti tavoitteita kansalliselle heräämiselle.
Tšavtšavadze murhattiin vuonna 1907. Murhaa ei ole selvitetty, mutta sen tekijöinä on pidetty radikaaleja sosiaalidemokraatteja. Tšavtšavadze on myöhemmin kanonisoitu.
Aiheesta muualla

Kuvia tai muita tiedostoja aiheesta Ilia Tšavtšavadze Wikimedia Commonsissa
Jahranin piirikunta

| Jahranin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Dhamar
Väkiluku (2003):  86 590
Jahranin piirikunta sijaitsee Jemenissä Dhamarin maakunnassa. Vuonna 2003 sen asukasluku oli 86 590.
Jahti (vuoden 2012 dokumenttielokuva)

| Jahti |
| --- | --- |
Ohjaaja:  Jukka Eggert
Käsikirjoittaja:  Jukka Eggert
Tuottaja:  Timo Humaloja
Kuvaaja:  Jukka Eggert
Leikkaaja:  Mikko Savinainen Jukka Eggert
Valmistustiedot
Valmistusmaa:  Suomi
Tuotantoyhtiö:  Kinovid Productions
Ensi-ilta:  2012
Kesto:  58 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Jahti on Jukka Eggertin ohjaama ja käsikirjoittama suomalainen dokumenttielokuva vuodelta 2012.
Elokuva käsittelee kaupunkilaisten luontosuhdetta ja siinä seurataan citykanien metsästystä Helsingissä.
Ilias Fifa

| Mitalit | Mitalit | Mitalit |  |
| --- | --- | --- | --- |
|  Ilias Fifa vuonna 2016. |  Ilias Fifa vuonna 2016. |  Ilias Fifa vuonna 2016. |  |
Maa:  Espanja
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | 5 000 metriä |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Kultaa | Hyères 2015 | joukkue |  |
|  Hopeaa | Chia 2016 | joukkue |  |
Ilias Fifa (s. 16. toukokuuta 1989 Tanger, Marokko) on marokkolaissyntyinen nykyisin Espanjaa edustava kestävyysjuoksija. 173 senttimetriä pitkä ja 68 kilogrammaa painava Fifa edustaa FC Barcelonaa ja hänen valmentajanaan toimii Rafael Caro.
Fifa saavutti kultaa 5 000 metriltä vuoden 2016 EM-kilpailuista Barcelonasta. Hän juoksi saman ajan kuin hopea- ja pronssimitalistit Adel Mechaal ja Richard Ringer ja oli viidenneksi sijoittunutta Mourad Amdouniakin vain yhdeksän sekunnin sadasosaa parempi. Hän jäi 5 000 metrillä alkueriin Rio de Janeiron olympialaisissa 2016 sekä MM-kilpailuissa 2015 ja 2017. Maastojuoksun EM-kilpailuissa hän oli 2015 viides ja 2016 kuudes sekä sai joukkuekilpailussa kultaa 2015 ja hopeaa 2016.
Fifa sai Espanjan kansalaisuuden vuonna 2015, tultuaan maahan pakolaisena yhdeksän vuotta aiemmin.
Henkilökohtaiset ennätykset

5 000 metrin juoksu: 13.05,61 (Rooma 2015)